Baba vermoedelik seksueel aangerand | Netwerk24
Baba vermoedelik seksueel aangerand
Deur Roshé Taka 02 Julie 2019 12:28
'n Agt maande oue baba is vermoedelik die naweek in Bonteheuwel, Kaapstad, seksueel aangerand.
Kapt. Frederick van Wyk, polisiewoordvoerder, het Dinsdag bevestig dat die voorval Saterdag omstreeks 14:00 plaasgevind het en dat 'n saak van verkragting ingedien is.
Gerugte doen die ronde dat die baba se ma haar in die sorg van haar ouma gelos het, en dat die ouma se kêrel vermoedelik die baba aangerand het, waarná die baba in 'n plaaslike hospitaal opgeneem is.
Mark van der Heever, woordvoerder van die gesondheidsdepartement, het by navraag gesê die departement mag nie inligting rakende die voorval bekend maak nie omdat 'n minderjarige betrokke is.
Angus Mckenzie, 'n plaaslike raadslid, het die voorval veroordeel.
"Ons gemeenskappe het respek vir hulself verloor as 'n agt maande oue baba so gewelddadig aangerand word," sê hy.